**Polestar 2 voitti BBC Top Gear Magazinen Best All-Rounder -palkinnon vuosittaisessa Electric Awards -erikoisnumerossa**

* BBC Top Gear Magazine myönsi Polestar 2 -mallille Best All Rounder -palkinnon
* Electric Awards -erikoisnumero käsittelee maailman parhaita sähköautoja
* Autolehden ja Polestar UK:n erityisellä seikkailuvarustuksella viimeistelemä Polestar 2 lähti etsimään Pohjantähteä
* Tietoja täysin sähköisen Polestar 2 -mallin tilaamisesta on osoitteessa Polestar.com/fi

Arvostettu autolehti BBC Top Gear Magazine antoi vuoden 2021 Electric Car -erikoisnumerossaan Polestar 2 -mallille tittelin Best All Rounder tunnustukseksi auton monipuolisista ominaisuuksista. Maailman parhaiden sähköautojen kanssa kilpaillut Polestarin suorituskykyinen viistoperämalli sai kiitosta yksinkertaisesti toimivasta kokonaisuudestaan. Lehti kehui auton hienovaraista sisustusta, tyylikästä ja pröystäilemätöntä ulkoasua, tasapainoista persoonaa ja kypsää tyyliä.

BBC Top Gear Magazine muokkasi erikoisnumeroaan varten Polestar 2:n seikkailunhaluiseksi sähköiseksi tutkimusmatkailijaksi. Se käytti perustana Polestar 2:n Performance Packia ja lisäsi autoon aerodynaamisesti optimoidun kattotelineen sekä varapyörät ja -renkaat ja täydensi LED-pikseliajovaloryhmiä ylimääräisillä valoilla. Neljä katolle ja kaksi etusäleikköön asennettua lisävaloa saivat Polestar 2:n loistamaan kirkkaasti Kielder Forestin tummilla poluilla Pohjantähteä etsiessään.

Luistonestomatoilla, lisävedellä ja kaikilla muilla Pohjantähden metsästyksessä tarvittavilla varusteilla viimeistelty Polestar 2 hyödynsi myös täysin säädettäviä Öhlinsin vaimentimia, jotka ovat osa Performance Packia yhdessä kevyiden taottujen 20-tuumaisten alumiinivanteiden ja Brembon jarrujen kanssa. BBC Top Gear Magazine pystyi DFV-vaimentimien 22 eri asetuksen avulla hienosäätämään auton reaktioita vaativilla teillä kansallispuiston observatorion ympäristössä.

BBC Top Gear Magazinen Tom Ford totesi seuraavaa: “Polestar 2 erottuu joukosta. Ei siksi, että se olisi täydellinen, vaan siksi, että sillä on miellyttävä luonne, joka antaa sille sielukkuutta. Jos sähköautojen tulevaisuus rakentuu tällaisille tuotteille, meidän ei tarvitse olla huolissamme. Ja kuten tähti, josta auto on saanut nimensä, Polestar näyttää muille suuntaa.”

Vaikka Polestar 2:een lisätty erikoisvarustepaketti ei ole yleisessä myynnissä, se todistaa, kuinka monipuolinen ruotsalaisvalmistajan sähköauto todella on. Hiljattain ilmoitetut malliston laajennukset, kuten yksimoottoriset versiot ja vaihtoehtoiset akkukoot, tuovat tarjontaan lisää syvyyttä. Polestar 2:n voi tilata suoraan valmistajalta. Lisätietoja tilaamisesta on osoitteessa Polestar.com/fi.

Loppu.

Kuvia ja muita mediatietoja on osoitteessa [polestar.com/press](http://polestar.com/press).

**Yhteystiedot**

Yleiset mediatiedustelut

media@polestar.com

***Tietoja Polestarista***

*Polestar on itsenäinen, ruotsalainen Volvo Carsin ja ja Geely Holdingin vuonna 2017 perustama urheilullisten premium-sähköautojen merkki. Polestar hyötyy teknisistä synergioista Volvo Carsin kanssa ja merkittävistä mittakaavaeduista Volvo -yhteytensä ansiosta. Yhtiön pääkonttori sijaitsee Göteborgissa, Ruotsissa, ja se vastaa globaalisti ajoneuvojensa jälleenmyynnistä kolmellatoista markkinalla Euroopassa, Pohjois-Amerikassa ja Kiinassa. Vuonna 2021 Polestar laajentaa tarjontaansa kahdeksalle uudelle markkinalle Euroopassa ja Aasian ja Tyynenmeren alueella.*

*Polestar tuottaa kahta urheilullista sähköautoa. Polestar 1 on pienemmän volyymin urheilullinen hiilikuiturakenteinen GT-sähköhybridi, joka kehittää 609 hevosvoimaa tehoa ja 1 000 Nm vääntöä. Toimintamatka pelkällä sähköllä ajettaessa on 124 kilometriä (WLTP), mikä on enemmän kuin millään muulla hybridiautolla. Polestar 2, urheilullinen viistoperäinen malli, on yhtiön ensimmäinen suuremman volyymin täyssähköauto. Vuonna 2020 markkinoille tullut nelivetoinen Polestar 2 kehittää 300 kW tehoa ja 660 Nm vääntöä ja sen toimintamatka yhdellä latauksella on 470 kilometriä (WLTP).*

*Tulevaisuudessa mallistoon liittyy Polestar 3, tehokas täyssähköinen SUV-malli, kuten myös Precept – vuonna 2020 julkistettu konsepti, joka on suunniteltu tulevaa tuotantoa varten. Precept esittelee brändin tulevaisuuden visioita, joihin kuuluvat kiinteänä osana kestävä kehitys, digitaalinen teknologia ja edistynyt muotoilu.*